
SSE NI ED tc aia 


CEA CĂTRĂ COLASEIANI CARTE 
TRIMISĂ A LUI PAVEL 


CAP | 


avel, apostolul al lui Iisus 
Hristos,pren voia lui Dum- 
nezău, şi Timotheiu frate- 
le, Celor den Colases 
sfinţi și credincioşi fraţi 
întru Hristos: Dar voao 
şi pace de la Dumnezău, 
Părintele nostru,și Domnul 
Iisus Hristos! Mulţemim lui Dumnezău şi Pă- 
rintele Domnului nostru Iisus Hristos, puru- 
rea pentru voi rugăciuni făcînd, Auzind 
credinţa voastră întru Hristos lisus şi dragos- 
tea cea ce aveţi cătră toţi sfinţii, Pentru 
nădeajdea cea ce iaste gătită voao în ceriuri, 
carea aţi auzit mai nainte, întru cuvîntul ade- 
vărului Evangheliei, Care e de faţă la voi 
în ce chip și în toată lumea și iaste rodindu- 
să ca şi întru voi, den carea zi aţi auzit şi 
aţi cunoscut darul lui Dumnezău cu adeve- 
rință, Precum aţi şi învăţat de la Epafra, 
cel iubit împreună rob cu noi, care e credin- 
cios pentru voi poslușnic lui Hristos, 
Cela ce au și arătat noao a voastră dragoste 
întru Duh. Pentru aceaea și noi, den 
carea zi am auzit, nu încetăm pentru voi 
rugîndu-ne și cerşind ca să vă pliniţi de 
cunoștința voii Lui, întru toată înţelep- 
ciunea şi înțeleagerea dohovnicească; Să 
umblaţi voi cu vrednicie Domnului, spre 
toată plăcearea, întru tot lucrul bun rodind 
și crescînd spre cunoștința lui Dumnezău, 
Cu toată putearea întărindu-vă, după tăria 
mărirei Lui, în toată răbdarea și îndelunga- 
rea mîniii, bucuroşi;  Mulţămind Părinte- 
lui Celuia ce ne-au învrednicit pre noi în 
partea  sorţului sfinților întru lumină; 
Carele ne-au izbăvit pre noi den putearea 
întunearecului și ne-au mutat la împărăţia 
Fiiului dragostii Lui, Întru Carele avem 
mântuirea, pren sîngele Lui iertarea păcate- 
lor, Carele iaste chipul lui Dumnezău, 
Celui nevăzut, mai nainte născut de toată 
zidirea. Căci întru EL s-au zidit toate, 
ceale den ceriuri și ceale de pre pămînt, 
ceale văzute şi ceale nevăzute: ori scaune, 
ori stăpîniri, ori domnii, ori puteri, toate 
pren El şi spre El s-au zidit. Şi El iaste mai 
nainte de toate și toate întru El împreună 
stau. Şi El iaste capul trupului besearicii. 
Carele iaste începătură dentîiu, născut den 

morţi, ca să Să facă întru toţ EI fruntașu. 
Căci întru EI binevru toată plinirea să lăcu- 
iască, Şi pren El să împace toate întru 
El, împăcînd pren sîngele crucii Lui, pren 
EI, ori ceale de pre pămînt, ori ceale den 
ceriuri. Şi pre voi, oarecînd fiind înstrii- 
nați şi vrăjmaşi cu cugetul întru faptele 
ceale reale,  lară acum au împăcat,cu 
trupul împelițării Lui pren moarte, să vă 
puie pre voi aproape, sfinţi şi fără prihană 
şi nevinovaţi, denaintea Lui; De veţi rămi- 
nea cu credinţa întemeiaţi și tari şi nemutîn- 
du-vă de la nădeajdea Evangheliei, care aţi 
auzit, ceaea ce s-au strigat întru toată zidirea 
cea de supt ceriu, căriia m-am făcut eu, Pa- 
vel,posluşnic. Acum mă bucur întru pate- 
mile meale pentru voi și plinesc scăderile 
scîrbelor lui Hristos în trupul mieu, pentru 
trupul Lui, care iaste beseareca.  Căriia 
m-am făcut eu poslușnic, după diregătoria 
lui Dumnezău, cea ce s-au dat mie spre voi, 
să plinesc cuvîntul lui Dumnezău: Taina 
cea ascunsă den veaci şi den neamuri, iară 
acum s-au arătat svinţilor Lui, Cărora 
au vrut Dumnezău să le arate care iaste avu- 
ţia mărirei tainii aceştiia întru limbi, carele 
iaste Hristos întru voi, nădeajdea măririi. 
Pre Carele noi vestim, dojănind pre tot 
omul și învăţînd pre tot omul, cu toată 
înţelepciunea, ca să punem de faţă pre tot 
omul deplin întru Hristos lisus. La care 
şi ostenesc nevoindu-mă după lucrarea Lui, 
cea ce să lucrează întru mine cu puteare. 


CAP II 


entru că voiu ca să știţ voi ce fealiu 
de nevoință am pentru voi şi pen- 
tru cei den Laodichia şi câţi n-au 
văzut obrazul mieu cu trupul, Ca 
să să mîngiie inemile lor, tocmindu- 
se cu dragoste şi la toată avuţia a plinirii înțe- 
leagerii, spre cunoştinţa tainii lui Dumnezău 
şi Părintelui, şi lui Hristos, Întru Carele 
sînt toate visteriile înţelepciunii şi ale cunoş- 
tinţii ascunse. Și aceasta zicu, ca nu neş- 
tine de voi să prilestească cu cuvinte amăgi- 
toare. Pentru că, măcară că cu trupul mă 
duc, iară cu duhul împreună cu voi sînt, 
bucurîndu-mă și văzînd a voastră rînduială 
şi întărirea cei întru Hristos credinţe a 
voastră. Deci, în ce chip aţi luat pre 
Hristos Iisus, pre Domnul, întru El umblaţi, 
Înrădăcinaţi şi zidindu-vă întru EI şi adeve- 
rindu-vă cu credinţa, după cum v-aţi învă- 
țat, prisosind întru ea cu mulțămită. 
Căutaţi ca nu cîndai va fi cela ce vă fură pre 
voi pren filosofie şi deşartă înşălăciune, după 
obiceaiul oamenilor, după stihiile lumii, 
şi nu după Hristos. Căci întru EI lăcu- 
iaște toată plinirea Dumnezeirei, trupeaş- 

te, Şi sînteţi întru El pliniţi, Carele 
iaste capul a toată biruinţa şi putearea. 
Întru Carele v-aţi și tăiat împrejur cu tă- 
iare-împrejur nefăcută de mînă, întru dez- 
brăcarea trupului de păcatele trupului, în- 
tru tăiarea-împrejur a lui Hristos,  Împre- 
ună îngropaţi fiind cu EI în botez, întru 
Carele împreună v-aţi și sculat pren credinţa 
lucrării lui Dumnezău, Celui ce au sculat pre 
EI den morţi. Şi pre voi, morți fiind în- 
tru păcat și cu acoperirea mădulariului tru- 
pului vostru, împreună au înviat pre noi cu 
EI, hărăzind noao toate greşalele, Șter- 
gînd cea de asupra noastră scrisoare de mînă 
cu poruncile, carea era împotrivă noao, şi 
aceasta o au rădicat den mijloc, răstignin- 
du-o pre ea pre cruce.  Dezbrăcînd biruin- 
țile şi puterile, le-au dovedit întru făţișare, 
dovedind pre ei întru ea. Deci să nu neş- 
tine pre voi judece întru mîncare,au în bău- 
tură, au în parte de sărbătoare, au de lună 
noao, au de sîmbete,. Carele sînt umbră 
celor viitoare, iară trupul, lui Hristos, 
Nimenea pre voi să nu vă asuprească, vrînd 
întru smerenie şi obiceaiu îngeresc, ceale ce 
nu le-au văzut cercetîndu-le, în zadar în- 
hierbîntîndu-se de mintea trupului lui, 
Şi neţiindu-se de cap, den carele e tot trupul, 
pren pipăiri și legături sporindu-se și toc- 
mindu-se, creaşte creșterea lui Dumnezău. 
Deci, de aţ murit împreună cu Hristos de la 
stihiile lumii, dirept ce, ca nește vii în lume, 
vă îngreuiaţi cu obiceaie: „Să nu atingi, 
nice să guști, nice să pipăi?“* Carele sînt 
toate spre stricăciune cu tribuința, după 
poruncile și învățăturile oamenilor. Carele 
sînt avînd cuvînt de înțelepciune întru sluj- 
bă de voie şi cu smerenie și cu necruţarea 
trupului, nu în vreo cinste spre săturarea 
trupului. 


CAP III 


eci, de v-aț sculat împreună cu 
Hristos, ceale de sus cercaţi, unde 
Hristos iaste şăzînd în dereapta 
lui Dumnezău. Ceale de sus 
gîndiț, nu ceale de pre pămînt. 
Pentru că aţ murit şi viața voastră s-au as- 
cuns împreună cu Hristos întru Dumnezeu. 
Cînd Hristos Să va arăta, viaţa noastră, 
atuncea și voi cu El împreună vă veţ arăta 
întru mărire.  Omorîţ dirept aceaea mădu- 
lările voastre ceale de pre pămînt: curvia, 
necurăţia, patima, pohta cea rea şi lăcomia, 
carea iaste închinare de idoli, Pentru carele 
vine urgia lui Dumnezău preste fiii neascul- 
tători, Întru carele și voi aţ îmblat odini- 
oară, cînd trăiiaţi întru eale, Iară acum 
lepădaţi și voi toate: urgia, mînia, răutatea, 
blestemul, graiul cel grozav den gura voas- 
tră. Nu mențţiţ unul cătră alalt, dezbră- 
cînd pre omul cel vechiu cu faptele lui 

Și îmbrăcând pre cel nou, pre cel ce să 
înnoiaște spre conoştință, după chipul 
Celui ce au zidit pre el. Unde nu iaste 
elin şi jidov, tăiare-împrejur și netăiare- 
împrejur, varvar şi schith, rob, volnic, ce 
toate şi întru toate Hristos.  Îmbrăcaţi- 
vă dară ca niște aleş ai lui Dumnezău, 
sfinţi şi îndrăgiț, milosîrdii de îndurări, 
bunătate, smerenie, blindeaţe, îndelungă 
răbdare de mînie, Suferind unul pre 
alalt și iertîndu-vă întru voi, de va avea 
neştine cătră cineva prihană; precum și 
Hristos au iertat voao,așa şi voi. Și preste 
toate aceastea dragostea, carea iaste legătu- 
ra săvirşirei. Şi pacea lui Dumnezeu să 
dea întru inimile voastre, la carea v-aţ și 
chemat într-un trup şi mulțămitori vă faceţ. 
Cuvîntul lui Hristos lăcuiască întru voi cu 
bogăţie, întru toată înţelepciunea, învăţînd 
şi dojenind pre ei cu cîntări şi cu laude şi 
cu peaveţi duhovniceşti, cu bucurie cîntînd 
întru inima voastră Domnului. Şi tot 
orice faceţi, în cuvînt au în faptă, toate 
întru numele Domnului lisus, mulțemind 
lui Dumnezău și Părintelui pren El.  Mu- 
ierile, ascultați de bărbaţii voştri, după 
cum să cuvine în Domnul. Bărbaţii, 
iubiţi pre muieri şi nu vă amăriţi cătră eale. 
Fiii, supuneţi-vă părinţilor după toate, 
pentru că aceasta e bineplăcut Domnului. 
Părinţii, nu întăritaţi fiii voștri, ca să nu 
semîhnească.  Robii,ascultaţi după toate 
de cei trupeşti stăpîni, nu întru slujbe îna- 
intea ochilor, ca cei ce fac pentru să placă 
oamenilor, ce întru prostimea inimii temîn- 
du-vă de Dumnezău. Şi tot orice faceţi, 
den suflet lucraţi, ca Domnului, și nu oame- 
nilor, Știind că de la Domnul veţi lua 
răsplătirea moștenirii, pentru că Domnului 
Hristos slujiţi. Iară cela ce face strimbă- 
tatea lua-va strimbătatea carea au făcut, și 
nu iaste făţărnicie. 


CAP IV 


tăpînii, direptatea și tocmeala 
slugilor daţi, știind că și voi aveţi 
Domnu în ceriuri. La rugă în- 
găduiţi, priveghind întru ea cu 
mulțemită,  Rugîndu-vă împre- 
ună şi pentru noi, ca Dumnezău să ne deș- 
chiză noao ușă cuvîntului, a grăi taina lui 
Hristos, pentru carea sînt și prinsu: Ca 
să o arăt pre ea după cum să cade mie a 
grăi. Cu înţelepciune îmblaţi cătră cei 
den afară, vreamea răscumpărînd.  Cuvîn- 
tul vostru pururea cu bucurie, cu sare sărat, 
a şti cum trebuie voi la fieştecarele, pre amă- 
runtul, a răspunde.  Ceale despre mine 
toate arăta-le-va voao Tihic, cel iubit frate 
și credincios poslușnic și împreună rob 
întru Domnul. Pre carele am trimis cătră 
voi numai pentru aceasta, ca să ştie lucru- 

rile voastre și să mâîngiie inimile voastre, 
9 Împreună cu Onisim, cel credincios şi iubit 
frate, carele iaste dentru voi; toate voao le 
10 vor arăta ceale de aicea.  Închină-se voao 
Aristarh, cel împreună cu mine rob, şi Marco, 
nepotul Varnavei (pentru carele aţi luat po- 
runci; de va veni cătră voi, să-l priimiţi pre 
11 el), Şi Iisus, cel ce să cheamă lust, ceia 
ce sînt den obrezanie; aceştea sînguri împre- 
ună lucrători la împărăţia lui Dumnezău, 
12 carii s-au făcut mie mîngiiare.  Închină-se 
voao Epafras, cel dentru voi robul lui 
Hristos, pururea ostenind pentru voi la rugi, 
ca să staţi desăvirșit şi plinind întru toată 
13 voia lui Dumnezău. Pentru că mărturi- 
sescu lui că are rivnire multă pentru voi şi 
entru cei den Laodichia și cei den Ierapolis. 
14 Închină-să voao Luca, doftorul cel iubit, şi 
15 Dimas.  Închinaţi-vă celor den Laodichia 
fraţi și nimfanii și cei den casă-i besearici; 
16 Şi cînd să va ceti de cătră voi cartea, faceţi 
ca şi întru a laodicheanilor besearică să să 
cinstească. Şi cea den Laodichia ca și voi 

17 săocetiţi. Şiziceţilui Arhip:,,Caută 

slujba carea ai luat întru Domnul ca pre 
18 ea să oplinești“.  Închinăciunea 
cu a mea mînă, a lui Pavel. 
Aduceţi-vă aminte de 
legăturile meale. 
Darul cu voi! 
Amin. 


Cătră colasaiani s-au scris de la Rîm, 
pren Tihic și Onisim. 

